Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 901

2. Szakmai elmélet 2.1. Muzeológiai alapismeretek A tantárgy megismerteti a tanulónak a gyűjtemények kialakulásának folyamatát, a gyűjtemények szerepét a kulturális örökség megőrzésében. A jelölt ismerje: — a műgyűjtés formáit a különböző korokban, — a fontosabb múzeumok kialakulásának történetét a világon és Magyarországon, — a múzeumi gyűjteményeket, a szerzeményezés módjait, — a múzeumi hálózatot, az országos múzeumokat és gyűjtőkörüket, — a gyűjtemények fajtáit, — a legfontosabb múzeumi kiadványokat, — a muzeológusok, restaurátorok és műtárgyvédelmi asszisztensek szerepét a gyűjteményekben, — a műtárgyvédelemre vonatkozó hatályos nemzetközi és hazai jogszabályokat. Legyen képes: — művészet- és technikatörténeti tanulmányai alapján korban elhelyezni a leggyakoribb műtárgyakat, — felismerni az általuk hordozott történeti, kultúr- és vallástörténeti, valamint néprajzi információkat, — a műtárgyvédelem etikai alapjainak elsajátítására. 2001/87. szám 2.2. Műtárgykörnyezet A tananyag magába foglalja a megelőző konzerválás alapjait, a helyes műtárgykezelés szabályait, a megóváshoz megfelelő műtárgykörnyezet kialakításának lehetőségeit. A jelölt ismerje: — a légnedvesség, az abszolút és a relatív páratartalom fogalmát, összefüggését a hőmérséklettel, jelentőségét a műtárgyak megelőző konzerválásában, — a hő károsító hatását a műtárgyakra, a múzeumi fényforrások típusait és az általuk kibocsátott káros sugárzásokat, kiszűrésük lehetőségeit, — a műtárgyalkotó anyagok fizikai, kémiai és biológiai károsodását okozó tényezőket, a műtárgyra gyakorolt hatásukat és annak eredményét a műtárgy állapotában. Legyen képes: — a múzeumi környezet relatív légnedvességének mérésére és az annak szabályozására szolgáló készülékek kezelésére, a megfelelő légnedvesség beállítására, — a múzeumi környezet fényviszonyainak mérésére és annak megfelelő beállítására, — a műtárgyak elhelyezésére a raktárakban és kiállításokon azok fizikai stabilitását biztosító módon, — a műtárgyak biztonságos kezelésére, csomagolására, mozgatására és szállítására, raktárban, kiállításban való megfelelő elhelyezésére.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes